section_heading: Osnovni podaci
paragraph_text: MTČ je bio industrijski gigant, druga najveća tvrtka u Međimurju po broju zaposlenika, kojih je u vrijeme najveće konjunkture 80-tih godina 20. stoljeća bilo oko 3.500, dok je istodobno najveći bio Građevni kombinat „Međimurje“ Čakovec s preko 8.000 zaposlenih. Kao Međimurska trikotaža d.d. Čakovec upisana je u sudski registar s nadnevkom 30. studenog 1995. godine, s temeljnim kapitalom u iznosu od 91.777.000,00 njemačkih maraka (DEM).<ref>Državni ured za reviziju: Izvješće o obavljenoj reviziji pretvorbe i privatizacije Međimurske trikotaže Čakovec, ožujak 2003.; pristupljeno 19. srpnja 2022. Taj je temeljni kapital bio podijeljen na 183.554 dionice od kojih je svaka imala nominalnu vrijednost 500,00 DEM.